
ประกาศองค์การบริหารส่วนตำบลเสาเภา
เรื่องการยื่นแบบ และการชำระเงินค่าภาษีโรงเรือนและที่ดิน ภาษีป้าย
ภาษีบำรุงท้องที่ ประจำปี พ.ศ. ๒๕๖๒


ด้วยในช่วงเดือนมกราคม ถึงเดือนเมษายน ๒๕๖๒ เป็นช่วงเวลาการชำระภาษีท้องถิ่นประจำปี จึงขอประกาศให้ประชาชนทั่วไป ได้รับทราบถึงระยะเวลาการชำระภาษีดังนี้

ภาษีโรงเรือนและที่ดิน
                    ให้เจ้าของโรงเรือนหรือสิ่งปลูกสร้างอย่างอื่น ที่มีหน้าที่ต้องเสียภาษีโรงเรือนและที่ดินยื่นแบบแจ้งรายการเพื่อเสียภาษีโรงเรือน และที่ดิน (ภ.ร.ด.๒) ณ ที่ทำการองค์การบริหารส่วนตำบลเสาเภา ในวันและเวลาราชการ ซึ่งโรงเรือนหรือสิ่งปลูกสร้างนั้นตั้งอยู่ ตั้งแต่ ๒ มกราคม พ.ศ. ๒๕๖๒ จนถึง ๒๘ กุมภาพันธ์ พ.ศ. ๒๕๖๒ และชำระเงินค่าภาษี ภายในวันที่ ๓๐ มีนาคม พ.ศ. ๒๕๖๒ 

ภาษีป้าย
                    ให้เจ้าของป้าย ยื่นแบบแสดงรายการภาษีป้าย (ภ.ป.๑) ณ ที่ทำการองค์การบริหารส่วนตำบลเสาเภา ณ วันและเวลาราชการ ซึ่งป้ายนั้นตั้งอยู่ ตั้งแต่ ๒ มกราคม พ.ศ. ๒๕๖๒ จนถึง ๓๑ มีนาคม พ.ศ. ๒๕๖๒ และชำระเงินค่าภาษีป้าย ภายใน ๑๕ วัน นับแต่วันที่ได้รับแจ้งการประเมิน

ภาษีบำรุงท้องที่
                    ให้เจ้าของที่ดิน ซึ่งมีหน้าที่เสียภาษีบำรุงท้องที่ ยื่นแบบแสดงรายการเพื่อชำระภาษีบำรุงท้องที่ ณ ที่ทำการองค์การบริหารส่วนตำบลเสาเภาในวันและเวลาราชการ ตั้งแต่วันที่ ๒ มกราคม พ.ศ. ๒๕๖๒ – ๓๐ เมษายน พ.ศ.๒๕๖๒  และชำระเงินค่าภาษีภายในวันที่ ๓๐ เมษายน พ.ศ. ๒๕๖๒
                    จึงขอประกาศให้ทราบโดยทั่วกัน


 ประกาศ ณ วันที่  ๑๘  เดือน ธันวาคม พ.ศ. ๒๕๖๑ 






    ขอแสดงความนับถือ

           (นายนิตินัย เอี่ยมชลวิเลิศ)

